laion/Wikipedia-Exotic huggingface dataset:
רענן כץ

רענן כץ (נולד ב-20 במאי 1936) הוא איש עסקים, כדורסלן עבר ועסקן כדורסל ישראלי. רענן כץ נולד בקיבוץ גבעת ברנר לאב מורה ולאם עקרת בית. כשהיה בן 10 עבר לקיבוץ דפנה שבגליל העליון, שם החל לשחק כדורסל.בגיל 15 עבר עם משפחתו לאזור המרכז ושיחק כדורסל במדי הפועל פתח תקווה ולאחר מכן בעונת 1958/1959 שיחק בהפועל חולון, עונה לאחר מכן שיחק בהפועל רמת גן, ושתי עונות במכבי תל אביב. בשנת 1962 נסע לבוסטון שבארצות הברית, שם הצטרף למחנה האימונים של הבוסטון סלטיקס, אך נחתך מהסגל הסופי של הקבוצה ברגע האחרון. לפרנסתו הוא השתתף במופע הבידורי של קבוצת האולסטאר ההארלם גלובטרוטרס, עד שהחל לעסוק בנדל"ן. הוא קנה דירות, שיפץ אותן ומכר אותן, ולאחר 6 שנים היו בבעלותו 1,800 דירות. כץ מתגורר במיאמי שבפלורידה, נשוי ואב לארבעה ילדים. במהלך שנות השמונים החל לקנות מרכזי קניות וגרם להצלחתם, יחד עם התעסקותו בנדל"ן שהחלה גם במיאמי. בשנת 1986 הוא הפך לשותף בבעלות על קבוצת הכדורסל מיאמי היט, איתה לקח 3 אליפויות, אחת ב-2006 שהייתה האליפות הראשונה של המועדון ושתיים רצופות בשנים 2012–2013 והוא ממשיך להיות חלק ממנה עד היום. בשנת 2003 רכש כץ 9% מהבעלות במכבי תל אביב מ "חברת גיבור ספורט", לאחר מכן הוא קנה חלקים נוספים ולבסוף החזיק בשליש מהבעלות על המועדון. במהלך 7 השנים שהיה במועדון, עד שנת 2009, הגיע המועדון לגמר 4 פעמים וזכה באליפות פעמיים ברציפות. בשנת 2009 לאחר סכסוך מתוקשר עם גורמים אחרים במועדון הוא עזב אותו, ומכר את חלקו בשווי של 7 מיליון דולר. חברת RK הוקמה על ידי כץ והוא גם בעליה כיום. בבעלותה למעלה מ-6,000,000 של מטרים רבועים של שטחי מסחר ו-100,000 של שטחי משרדים. הונו של כץ כיום מוערך בכמיליארד דולר, ובמיאמי החליטו לקרוא רחוב על שמו של המיליונר, "שדרות רענן כץ".[דרוש מקור] לאורך כל השנים מאז שעזב את מכבי תל אביב תרם כספים לגופים שונים בכדורסל הישראלי. בשנת 2013 תרם כ-100,000 דולר הן לנבחרת הבוגרת והן לאקדמיית הכדורסל, בנוסף לכל הכספים שתרם לקבוצות בכירות בהזדמנויות שונות, כגון הפועל חולון, הפועל גליל עליון והפועל ירושלים. מלבד כל תרומותיו, מסוף שנת 2013 הוא מעניק מלגה בסך 1,000 דולר לשחקן הישראלי המצטיין בליגת העל מדי מחזור. בתמורה לחסות בסך מיליון שקלים בשנה אותה העניק לקבוצת הכדורסל מכבי חיפה, נקרא היכל הספורט רוממה על שמו למשך כשנה. אלכס דורון, "הישראלי", מעריב, 24 במרץ 1988 טל וולק, ‏"יש לי אימפריה בארה"ב, אין לי זמן להיות בעלים בישראל", באתר גלובס, 21 ביוני 2015 רענן כץ בכדורסל, באתר ynet, 23 ביוני 2013 RK Centers (ארכיון) TheMarker, רענן כץ מכדרר 750 מיליון דולר, באתר TheMarker‏, 29 בפברואר 2008 אופירה אסייג, ‏שמו של רענן כץ מתנוסס על היכל רוממה, באתר ONE‏, 18 ביוני 2015
גן בן שפר

גן בן שפר הוא גן ציבורי שנקרא על שם צבי בן-שפר, שהוא מראשוני הרצליה ומעסקניה הבולטים, השוכן ברחוב סוקולוב. על הקמת הגן החליטו חברי המועצה המקומית הרצליה בשנת 1955. הגן מתפרש על פני כ-12 דונם. בגן בן שפר מצויה בריכת הנוי הראשונה של העיר הרצליה, שהפכה לבריכת נוי אקולוגית. לצד הבריכה מצוי אמפיתיאטרון ובימת מופעים, שבה מתקיימים אירועי מוזיקה שונים וטקסים של עיריית הרצליה. בגן מצויים מרחבי דשא ירוק בשפע וגם מתקן אומגה מעץ ומתחם משחקים המדמה את רחוב סוקולוב של פעם. בשנת 1958 נחנכה אנדרטה לזכר בני ובנות הרצליה, חללי מערכות ישראל, שעוצבה על ידי מהנדס המועצה שמואל מוהליבר. בשנת 2006 זכה הגן לעיצוב מחדש. הגן משמש לקיום טקסים ציבוריים, ובהם פתיחת שנת הלימודים בגני הילדים, טקס יום הזיכרון לחללי מערכות ישראל וחגיגות יום העצמאות, אל מול הבמה שבמערב הגן. מתחם המשחקים מורכב ממתקנים ייחודיים אשר מדמים את רחוב סוקולוב ההיסטורי (הרחוב הראשי של הרצליה), באמצעות שימוש בדימוי המבנים האופייניים לתקופה, כגון: מגדל המים, קופת חולים, דואר ואוטובוס. מבני העץ מציעים לילדים לבקר בסניף הדואר, במרפאה ולנסוע באוטובוס של אגד. המתקנים מהווים אטרקציה לילדים הנהנים מ"עיר קטנה" משלהם, לצד מתקני הטיפוס והמגלשות. בנוסף, לאורך הגן מתפרש כביש מדומה עם מעבר חצייה, והילדים יכולים לשחק ב"כביש" בבטחה. בצד השני של אזור המשחקים רחבת חול ובה קיימות מגלשות, נדנדות, קרוסלות ועוד מתקני משחק. בעבר היה בגן גם מתקן אומגה אבל בשל חוסר בטיחות המתקן הורד. בגן מתקיימות לעיתים קרובות פעילויות לילדים, באזורי הדשא שבגן, וכן אירועי מכירות ספרים ומשחקים. בתהליך תכנון הגן הושקעה מחשבה רבה בשימור ושילוב הצמחייה הקיימת בגן. אתגר רב היה בשינוי הטופוגרפיה ללא פגיעה בעצים קיימים - קבוצת לגרסטרמיות הודיות, אורני הצנובר, ברושים ופיקוסים רחבי עלים. בנוסף, בגן קיימים אזורים רחבי ידיים של דשא ועצים. בלב הפארק קיימת בריכת נוי אקולוגית אשר מדמה נביעת מים הזורמת לנקודה הנמוכה בגן. בריכה זו היא אחת מהבריכות האקולוגיות הראשונות בישראל. הגן הכיל קבוצות עצים שעברו טיפולי בטיחות ובריאות, בהם נכללים: אורן הצנובר, אורן קנרי, פיקוס השדרות, מכנף נאה ואזדרכת. בשל הקרבה לבית הספר ברנר, הוצב לצד העצים שילוט עם שמותיהם. פארק הרצליה ספורטק הרצליה פארק רעננה מדיה וקבצים בנושא גן בן שפר בוויקישיתוף סיפורו של גן בן שפר באתר archijob מהפכת הגלישה: גני השעשועים היפים בישראל על גן בן שפר באתר mako גן בן שפר באתר בית ראשונים בהרצליה מתוך הספר: "סיפורי הרצליה", עמוד 203
מיסיולוגיה

מיסיולוגיה או מדע המיסיון הוא תחום בתאולוגיה מעשית החוקר את עבודתו של המיסיונר, מטרותיו והמסרים אותם הוא מעביר. מיסיולוגיה היא בחינה רב-תחומית ורב-תרבותית של כל היבטי הפצת האמונה הנוצרית המתבססת על תאולוגיה, אנתרופולוגיה, היסטוריה גאוגרפיה, תאוריה ושיטות תקשורת, השוואת דתות, מתודולוגיה נוצרית והיחסים בין הכתות בנצרות. אדם העוסק במיסיולוגיה קרוי מיסיולוג. מייחסים את יסוד מדע המיסיון למיסיולוג הגרמני גוסטב וארנק (Gustav Warneck ‏6 במרץ 1834 – 26 בדצמבר 1910). מקצוע המיסיולוגיה נלמד בעיקר באוניברסיטאות נוצריות כדוגמת "האוניברסיטה הקתולית של אוסטרליה" או "Southern Nazarene University", אך גם באוניברסיטה כללית כדוגמת ה"אוניברסיטה של דרום אפריקה". בחינה של האסטרטגיה והתוצאות (החיוביות וגם השליליות) של הפצת הדת הנוצרית. מחקר על ההשפעה של הפצת הדת ועבודת הרווחה על הסביבה, כולל היבטים מעשיים של פוליטיקה בינלאומית והתפתחות כלכלית. בחינה מהם כללי התנהגות נוצריים החיוניים לנצרות ולכן חלים על הנוצרים בכל התרבויות ובין ביטויים תרבותיים גרידא של הנצרות שניתן לשנותם ולהתאימם לתרבות אחרת. הצעת הסברים תאולוגיים לתופעות כדוגמת הדיכוטומיה שבין הכנסייה המתוארת בברית החדשה שכל תפקידה לבשר (כלומר לגרום להתנצרות) ובין הכנסייה העכשווית שאינה עוסקת במיסיון, אלא העבירה תפקיד זה לסוכנות חיצוניות, קרי גופי המיסיון. האגוד הבינלאומי ללימודי המיסיון (באנגלית)
פרינס טגואה

פרינס טאגו (אנגלית: Prince Tagoe; נולד ב-9 בנובמבר 1986) הוא כדורגלן גנאי המשחק בעמדת החלוץ. טגואה התחיל את הקריירה שלו במידטיילנד-מאמובי ששיחקה אז בליגה השנייה בגאנה. בשנת 2004 הושאל לאקרה הארטס אוף אוק מהליגה הראשונה. כבר בעונתו הראשונה בלט וסיים את העונה כמלך השערים של הליגה עם 18 שערים. בינואר 2006 הצטרף לאל-איתיחאד לאחר שהעסקה עם מיינץ 05 נפלה. בקיץ 2006 הצטרף לאל-שאבאב מאיחוד האמירויות הערביות. לאחר שנה חזר לערב הסעודית וחתם באל-איתיפאק, עימה זכה בליגת האלופות האסיאתית. ב-9 ביוני 2009, טגואה חתם על חוזה לשלוש שנים בהופנהיים, אך ב-1 באוגוסט חוזהו בוטל עקב בעיות לב. ב-11 בינואר 2010 קיבל את האישור והצטרף רשמית לסגל. ב-30 בינואר 2010, הוא ערך את הופעת הבכורה שלו בליגה נגד שאלקה 04. ב-9 בפברואר 2010 הבקיע את שער הבכורה שלו בהופנהיים בגביע נגד ורדר ברמן. ב-1 במאי 2010 הבקיע את שערי הבכורה שלו בהופנהיים נגד איינטרכט פרנקפורט. ב-31 בינואר 2011, טגואה הושאל לפרטיזן בלגרד עד לסיום העונה עם אופציה לרכוש את כרטיס השחקן שלו. הוא ערך את הופעת הבכורה שלו נגד אינג'ייה בה הוא גם הבקיע את שער הבכורה שלו. טגואה הבקיע צמד בניצחון בחצי הגמר נגד הכוכב האדום בלגרד. במהלך תקופת ההשאלה שלו בפרטיזן הוא הבקיע 9 שערים בליגה ו-3 בגביע וזכה עם המועדון בדאבל. ב-1 בספטמבר 2011 טגואה עבר לבורסאספור הטורקית. ב-26 באוקטובר 2011 הבקיע את השער היחיד שלו עבור בורסאספור בתיקו 1-1 נגד אורדוספור. בינואר 2013 הושאל לאל-איתיפאק לקדנציה שנייה במועדון. לקראת סוף אפריל 2014 הוא חתם בקלאנטן המלזית לשישה חודשים במועדון. לאחר בעיות בשחרור הבינלאומי שלו, ב-17 במאי 2014 הוא ערך את הופעת הבכורה שלו בליגה נגד פראק. ב-27 בנובמבר 2014 חתם בהפועל בני לוד, לאחר שלא מצא את מקומו בקבוצה שוחרר בינואר. טגואה זומן לראשונה לסגל נבחרת גאנה לקראת גביע אפריקה לאומות 2006. הוא ערך את הופעת הבכורה שלו בנבחרת ב-27 בינואר 2006 בניצחון 0–1 נגד סנגל, כאשר נכנס כמחליף בדקה ה-87. ב-1 ביוני 2008 הוא הבקיע את שער הבכורה שלו בנבחרת בניצחון 0–1 נגד לוב. הוא זומן לקראת סגל הנבחרת לקראת מונדיאל 2010 ולקח חלק בכל משחקי הנבחרת שנעצרה ברבע הגמר על ידי אורוגוואי. בשנת 2013 פרש מהנבחרת. אקרה הארטס אוף אוק אליפות גאנה: 2004 גביע הקונפדרציה האפריקאי: 2004 פרטיזן בלגרד אליפות סרביה: 2010/2011 הגביע הסרבי: 2010/2011 בני לוד גביע הטוטו: 2014/2015 אישיים מלך השערים בליגה הגנאית: 2005 מדיה וקבצים בנושא פרינס טגואה בוויקישיתוף פרינס טגואה, באתר Transfermarkt פרינס טגואה, באתר Fussballdaten.de (בגרמנית) פרינס טגואה, באתר Soccerway פרינס טגואה, באתר WorldFootball.net פרינס טגואה, באתר National Football Teams פרינס טגואה, באתר FootballDatabase.eu
נובו נורדיסק

נובו נורדיסק (באנגלית: Novo Nordisk, נסחרת בבורסה תחת: ‏OMX: NOVO B, NYSE: NVO) היא חברת תרופות דנית בינלאומית עם משרדים ראשיים בבגסווארד (Bagsværd), דנמרק. לחברה מפעלי ייצור בשבע מדינות, פעילות במעל 75 מדינות, מכירה בכ-180 מדינות, ומעל 40,000 עובדים ברחבי העולם. היא החברה הנסחרת הגדולה בדנמרק. החברה שווקה בישראל על ידי קבוצת לפידות. סמל השור של החברה לקוח מהמיתולוגיה המצרית. מאחורי חברת נובו נורדיסק מסתתר סיפור שהחל בדנמרק לפני יותר מ-90 שנה. תחילתו של הסיפור בשתי חברות דניות קטנות: חברת Nordisk Insulinlaboratorium, שהוקמה ב-1923, וחברת Novo Terapeutisk Laboratorium שהוקמה ב-1925. חברות אלה היו הראשונות בעולם שהחלו לייצר את התרופה החדשה והמהפכנית – אינסולין. את ההורמון גילה צמד חוקרים קנדיים ב-1921. ב-1989 החליטו החברות להתאחד וכך נולדה חברת נובו נורדיסק. החברה מפורסמת במגוון רחב של פעילות תרופתית כגון תרופות ומכשירים לטיפול בסוכרת ובתחומי עצירת דימומים (Hemostasis), הורמוני גדילה, HRT (טיפול בהחלפה הורמונלית וזריקה לטיפול בהשמנת יתר (וויגובי, Wegovy). Levemir NovoLog Novolin R NovoSeven NovoEight Saxenda Ozempic Victoza Wegovy מדיה וקבצים בנושא נובו נורדיסק בוויקישיתוף אתר האינטרנט הרשמי של נובו נורדיסק (באנגלית) נובו נורדיסק, ברשת החברתית פייסבוק נובו נורדיסק, ברשת החברתית אקס (טוויטר) נובו נורדיסק, ברשת החברתית אינסטגרם נובו נורדיסק, ברשת החברתית LinkedIn נובו נורדיסק, סרטונים בערוץ היוטיוב נובו נורדיסק, באתר פינטרסט דפנה מאור, הקסם של דנמרק: לעבוד באחת מהחברות המצליחות בעולם — וללכת הביתה בחמש, באתר TheMarker‏, 13 בדצמבר 2023 novo nordisk, נובו נורדיסק משנה את עולם הסוכרת כבר יותר מ-90 שנה זאב אברהמי, "ממון", הבהלה לזריקות ההרזיה: כך משנה תרופה אחת כלכלה של מדינה שלמה, באתר ynet, 28 בספטמבר 2023
Redis

Redis הוא מסד נתונים מסוג NoSQL הפועל בזיכרון (In-Memory) ומבוסס קוד פתוח, והוא בין מסדי הנתונים הפופולריים ביותר בקטגוריית מסדי הנתונים הפועלים בשיטת המפתחות מקבוצת NoSQL. Redis מאפשר פתרון בעיות מורכבות באמצעות אופטימיזציה של מבנה הנתונים והפקודות המבוצעות באופן מהיר ובפשטות. אף על פי שכל מסד הנתונים מאוחסן ב־RAM, הוא עדיין מאפשר גיבויים ויציבות. פיתוח מסד הנתונים החל ב-2009 על ידי סלבאדור סנפיליפו ( Salvatore Sanfilippo) כפרויקט קוד פתוח. המימון למסד הנתונים נעשה בין 2010 ל-2015 על ידי חברת Pivotal Software וחברת VMware. החל מיוני 2015 הוא ממומן על ידי חברת רדיס הישראלית. סנפיליפו עבד עבור רדיס עד שהודיע על עזיבתו ב-2020. ב-2018 מכר סנפיליפו את הזכויות לחברת רדיס. רדיס גייסה עד היום סכום בהיקף של 347 מיליון דולר, מעסיקה כ-800 עובדים ברחבי העולם, ושוויה האחרון גבוה מ-2 מיליארד דולר. לחברה יותר מ-8,000 לקוחות משלמים, והיא הודיעה כי היא מתכננת הנפקה ציבורית בקרוב. ב-2024 החליטה החברה לעבור מרישיון BSD לרישיון פתוח מוגבל יותר שיצריך תשלום על שירות מנוהל. הרישיון הוא דואלי RSALv2 או SSPLv1, גם עבור מאגר הליבה שלה. כתוצאה מכך, קרן לינוקס יצרה פיצול תחת השם Valkey, המאפשר תורמים ומשתמשים מהקהילה להמשיך לעבוד על גרסה בקוד פתוח של בסיס הנתונים רדיס. Redis מבוסס על שליפת הנתונים על בסיס "מפתח-ערך" (key-value) המאפשר שליפת נתונים באופן מהיר ביותר מתוך מאגרי נתוני עתק (Big data). אחת התכונות המרכזיות של Redis היא היותה מערכת שיכולה להיחשב כאחסון וכמטמון בו זמנית. היא תוכננה כך שהנתונים תמיד נקראים מהזיכרון המרכזי במחשב, אך גם מאוחסנים על דיסק בפורמט שאינו מתאים לגישה אקראית לנתונים. הנתונים המעוצבים שהותאמו לפורמט הרלוונטי נבנים מחדש לזיכרון רק לאחר הפעלה מחדש של המערכת. מאז גרסה 2.6, Redis תומך בהרצת סקריפט בצד השרת בשפת Lua. בנוסף להרצת סקריפט בצד השרת קיימים עבור Redis קליינטים בעשרות שפות תוכנה שונות ביניהן: C‏, C++‏, C#‏, Clojure‏, Common Lisp‏, D‏, Dart‏, Go‏, Java‏, JavaScript‏ (Node.js), Lua‏, Objective-C‏, Perl‏, PHP‏, Python‏, R‏, Rust‏, Scala‏, Smalltalk‏, Tcl. מדיה וקבצים בנושא Redis בוויקישיתוף אתר האינטרנט הרשמי של Redis Redis, ברשת החברתית אקס (טוויטר) Redis Ltd, אתר החברה המממנת ומפתחת את redis הפרופיל של Redis, באתר DB-Engines אופיר דור, החד־קרן הישראלי רדיס הפר הבטחה — ובקהילת הקוד הפתוח זועמים, באתר TheMarker‏, 28 במרץ 2024 ברקוביץ', אורי (2021-04-07). "רדיס הישראלית מכפילה את השווי ל-2 מיליארד דולר". גלובס. נבדק ב-2021-10-25. "Linux Foundation Launches Open Source Valkey Community". Lewis, B. W. (5 ביולי 2015). "rredis: "Redis" Key/Value Database Client". The Comprehensive R Archive Network. נבדק ב-2019-04-03. {{cite web}}: (עזרה) ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
גלן ל. מרטין

גלן לותר מרטין (באנגלית: Glenn Luther Martin‏; 17 בינואר 1886 - 5 בדצמבר 1955) היה אחד מחלוצי התעופה, טייס, מהנדס-אוטודידקט ובונה מטוסים ומאז 1912 ועד מותו בעל חברת גלן ל. מרטין. מרטין נולד במקסבורג (Macksburg), איווה. בהיותו בן שנתיים עברה משפחתו לסלינה, טקסס שם ניהל אביו חווה חקלאית. כבר בגיל צעיר החל להתעניין בעפיפונים, הצטיין בבנייתם ואף ייצר עפיפונים תמורת שכר לחבריו הילדים. מרטין למד מנהל עסקים בקולג' בקנזס לפני שעבר ב-1905 עם משפחתו לסנטה אנה (קליפורניה). מיד כאשר נודע לו על טיסתם של האחים רייט ועל הצלחתו של גלן קרטיס להקים חברה לבניית מטוסים, החליט מרטין לבנות מטוס דומה בעצמו. מרטין למד בעצמו את עקרונות הטיסה ובניית המטוסים וב-1909 בנה מטוס מבמבוק ומשי, שהתרסק בטיסתו הראשונה. ב-1910 ביצע את טיסתו המוצלחת הראשונה וב-10 במאי 1912 שבר את שיא הטיסה הארוכה ביותר במטוס ימי, כאשר טס מניופורט ביץ' (ליד לוס אנג'לס) לאי סנטה קטלינה כאשר עבר את 109 הקילומטרים ב-37 דקות. מרטין זכה בפרס מיוחד של 100$ אולם הוא מעולם לא התעניין בטיסה גרידא, אלא שאף להקמת חברה לייצור מטוסים. על מנת לגייס כסף להקמת המפעל ביצע מרטין פעלולי-אוויר שונים בירידים, חילק עיתונים, הוביל דואר ועוד. ב-1915 ענה למודעת דרושים להשתתפות טייס בעל מטוס בסרט הוליוודי ושיחק לצד מרי פיקפורד בסרט האילם A Girl of Yesterday. ערך מורחב – חברת גלן ל. מרטין ב-1912 הקים מרטין מפעל לייצור מטוסים בלוס אנג'לס וזכה בחוזה לאספקת מטוסי אימון לצבא ארצות הברית. בספטמבר 1916 פנה אליו אורוויל רייט והציע לו למזג את חברותיהם. החברה המאוחדת, חברת Wright-Martin, ייצרה מטוס דו-כנפי יחיד, מודל V, לפני שהתפרקה כשנה מאוחר יותר. לאחר הפירוק עבר מרטין לקליבלנד, אוהיו וב-1928 העביר את מפעליו סמוך לבלטימור, מרילנד. בעת מלחמת העולם הראשונה פיתחה החברה את המפציץ מרטין MB-1 כמפציץ קרקעי ומפציץ טורפדו, שהפך מבצעי רק לאחר תום המלחמה. לפני ובמהלך מלחמת העולם השנייה התמקדה החברה בייצור מפציצים ומטוסים ימיים. בשנות השישים חדלה החברה לייצר מטוסים והפכה למובילה בייצור משגרי לוויינים וחלליות וטילים מונחים. ב-1995 התמזגה עם לוקהיד ליצירת החברה הגדולה בעולם לתעשיית אוויר וחלל ותעשייה ביטחונית, חברת לוקהיד מרטין. אחת מיכולותיו, כאדם חסר הכשרה טכנית, הייתה בגיוס ורתימת מהנדסים מוכשרים לחברה והצבת חזון ואתגרים למימוש. עם מותו ב-5 בדצמבר 1955 ספד לו הניו יורק טיימס במילים "אדם שהחל בבניית עפיפונים ב-25 סנט וסיים בעבודה על לוויין מלאכותי". מדיה וקבצים בנושא גלן ל. מרטין בוויקישיתוף ביוגרפיה באתר המוזיאון בשדה התעופה מרטין בבלטימור דף מייסדי לוקהיד מרטין מעפיפונים למפציצים, טיים מגזין, 29 במאי 1939 גלן ל. מרטין, באתר אנציקלופדיה בריטניקה (באנגלית) גלן ל. מרטין, באתר "Find a Grave" (באנגלית) The San Francisco call., May 11, 1912, "Old Ocean Defied by Daring Aviator". Glenn L. Martin Dies of Stroke; Pioneer Pilot and Designer, 69; Early Barnstormer Built First Plane in 1909 of Bamboo -Aided Navy and Air Force Glenn L. Martin, Aviation Pioneer, Dies, הניו יורק טיימס, 5 בדצמבר 1955
צרפת המטרופוליטנית

צרפת המטרופוליטנית (בצרפתית: France métropolitaine או בקיצור Métropole) הוא שם המתייחס לחלקי צרפת הנמצאים באירופה. בכך נכללים השטחים ביבשת וכן האיים הקרובים שנמצאים בתעלת למאנש, באוקיינוס האטלנטי ושבים התיכון, כמו קורסיקה. המונח בא למעט את צרפת מעבר לים, שהם איים וטריטוריות של צרפת שאינם נמצאים באירופה. בחוק הבינלאומי שטח זה נקרא הטריטוריה האירופית של צרפת ובפרט את השטח של צרפת שכלול באמנת שנגן. עד שנת 1962, אף אלג'יר נכללה כחלק מצרפת המטרופוליטנית. צרפת המטרופוליטנית וצרפת שמעבר לים יוצרים יחד את הרפובליקה הצרפתית. מונח מקביל, אך לא זהה, הוא "צרפת היבשתית" (France continentale), מונח שאינו כולל את איי צרפת באוקיינוס האטלנטי, בים התיכון ובתעלת למאנש אלא רק את השטח היבשתי. שם נרדף למונח הוא "המשושה", על שם צורתה הדמוית-משושה של צרפת היבשתית. שטח צרפת המטרופוליטנית הוא 551,500 קמ"ר (שטח יבשתי ומים טריטוריאליים), 547,030 קמ"ר (שטח יבשתי) או 551,695 (שטח גאודטי לפי המכון הגאוגרפי הלאומי של צרפת (IGN)) שהם כ-80% מהשטח של הרפובליקה הצרפתית. מתחילת 2011 מספר התושבים היה 63,136,180 תושבים שהם 95.9% מכלל התושבים. בשנת 2015 הצפיפות בצרפת המטרופוליטנית היה 118 תושבים לקמ"ר. מדיה וקבצים בנושא צרפת המטרופוליטנית בוויקישיתוף לפי נתוני האו"ם לפי נתוני INSEE
BeOS

BeOS היא מערכת הפעלה למחשבים אישיים, שפותחה במקור על ידי חברת .Be Inc בשנת 1991. במקור היא נועדה לרוץ על חומרת BeBox. ‏BeOS נבנתה למטרת עבודה במדיה דיגיטלית, ונכתבה כדי לנצל מערכות חומרה מודרניות, כמו מערכות בעלות עיבוד מרובב סימטרי, על ידי שימוש ברוחב פס מודולרי של קלט-פלט, מערכת קבצים מתועדת של 64 ביט הידועה כ־BFS, ותכונות נוספות. ממשק המשתמש של BeOS פותח על פי עיקרון של ניקיון, בהירות וסדר. מערכת ההפעלה מבוססת הקוד הפתוח Haiku, מהווה יישום מלא של BeOS ונועדה להתחיל היכן ש־BeOS הפסיקה. גרסת האלפא 4, של המערכת הופצה בנובמבר 2012. מדיה וקבצים בנושא BeOS בוויקישיתוף BeOS, בביצוע BeOS Developer Video, סרטון באתר יוטיוב The Dawn of Haiku, by Ryan Leavengood, IEEE Spectrum May 2012, p 40-43,51-54. BeOS 5.0 (Personal Edition) as a free download (Most likely to be documented for early 2000-01 hardware.) Mirror of the old www.be.com site Other Mirror of the old www.be.com site BeOS Celebrating Ten Years BeGroovy A blog dedicated to all things BeOS BeOS: The Mac OS X might-have-been, reghardware.co.uk Programming the Be Operating System: An O'Reilly Open Book (out of print, but can be downloaded) ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
הלאמת הרכוש החקלאי של יהודי רומניה (1940)

בסוף שנות השלושים של המאה העשרים ובשנים הראשונות של שנות הארבעים חוקקו ברומניה חוקים אנטישמיים רבים, שנועדו לגזול את רכוש היהודים, להדיר אותם מהחברה הרומנית, לגזול את מקומות עבודתם ולבסוף לגרשם מרומניה. בצו-חוק 2,650, מיום 8 באוגוסט 1940, שהוציא קרול השני, מלך רומניה ונחתם גם על ידי ראש ממשלת רומניה באותה תקופה, המהנדס יון ג'יגורטו ושר המשפטים דאז, פרופסור יון גרויה, נקבע המעמד המשפטי החדש של תושבי רומניה היהודים ובין היתר נקבע, בסעיף k, שהיהודים, מכל הסוגים, אינם רשאים להחזיק רכוש חקלאי. החוק קבע שהיהודים חייבים להעביר כל רכוש חקלאי לידי רומנים אתניים ואם יגיע לידיהם רכוש כזה על ידי ירושה, גם אז חובה עליהם להעבירו לידיים רומניות אתניות תוך חצי שנה לכל היותר. במכירת הרכוש החקלאי של היהודים לרומנים אתניים ניתנה זכות קדימה למשרד החקלאות הרומני. המלך וממשלתו הודחו ובמקומם קמה ממשלתו של יון אנטונסקו, שכרת ברית עם התנועה הלגיונרית, אך חילופי השלטון לא עזרו ליהודי רומניה, להפך, הממשל החדש החמיר את הוראות החוק. ב-5 באוקטובר 1940 פורסם צו-חוק מספר 3294 המעביר את כל הרכוש החקלאי שהיה בבעלות יהודים לבעלות המדינה. הצו-חוק התייחס לכל סוגי היהודים המפורטים בחוקים להגדרת היהודים ברומניה 1940–1944. הצו-חוק קבע שיהודים לא יכולים להיות בעלים או מחזיקים בשום דרך ובשום צורה, גם לא שותפים או מנהלים של רכוש חקלאי. רכוש חקלאי כלל אדמות מתאימות לעיבוד, אדמות מרעה, אדמות לא מעובדות, ביצות, בריכות דגים, בתי כפר של מכובדים, פארקים, בוסתנים, מקשי אבטיחים, בתי גידול לבהמות ולעופות, מכוורות, גני פרחים, ללא הבדל אם הם נמצאים בתחום חקלאי או בתחום עירוני. הרכוש החקלאי עבר לבעלות המדינה כולל כל המצאי שבו, חי או דומם, מלאי של דגנים או חציר. בזה התבטלו כל ההתקשרויות עם בעלים, חוכר, שותף או מנהל יהודי. צו-חוק זה החמיר מאוד את החקיקה מאוגוסט 1940, שעל פיה נאסר אומנם על היהודים להחזיק רכוש חקלאי, אך ניתנה להם האפשרות למכור אותו לרומנים אתניים.. רומניזציה חוקים להגדרת היהודים ברומניה 1940–1944 מתתיאס קרפ, "הספר השחור" כרך א' (ברומנית) תהליך הדרת היהודים מהחברה הרומנית בתקופת הממשלים של יון אנטונסקו עם ובלי הלגיונרים: החקיקה האנטישמית, רומניזציה וההלאמה באת יד ושם (ברומנית) DECRET-LEGE nr. 2.650 din 8 august 1940 privitor la starea juridica a locuitorilor evrei din Romania (ברומנית) 140 de ani de legislaţie minoritară în Europa Centrală şi de Est עמוד 224 (ברומנית)
רבי חייא בר אמי

רבי חייא בר אמי הוא אמורא בבלי שחי בדור השלישי והרביעי. רבו המובהק היה עולא, אך קיבל גם מרב חסדא ואולפנא. האמורא רב יוסף היה מחבריו. בתלמוד מובאית מחלוקת בינו לבין רב יוסף לגבי השיעור המדויק של המלבן והמנפץ והצובע והטווה והאורג צמר בשבת. בכמה מקומות בתלמוד מתואר שהיו יושבים רב נחמן ועולא ואבימי בר פפי ודנים ביניהם בנושאים וספיקות הלכתיים ורבי חייא בר אמי היה יושב לפניהם כתלמיד בפני רבותיו ולפעמים אף היה מתערב בדיונים ומשיב תשובות משלו. מסופר בתלמוד הבבלי על עבדו של רבי חייא בר אמי שהטביל נכרית לשם אישות (כלומר לטהרה מטומאת נידה), נשא אותה לאשה, והולידה ממנה בת. התלמוד עוסק שם בדיון האם טבילת הנכרית לשם אישות מועילה לה להיחשב גיורת, אף על פי שלא נטבלה לשם גירות, המשליך על השאלה האם הבת שנולדה היא יהודייה כשרה. רוב המימרות שמסר רבי חייא בר אמי בשם עולא הם בענייני הלכה. בתלמוד בבלי, מסכת ברכות, דף ח', עמוד א' מובאות מספר מימרות באגדה שאמר רבי חייא בר אמי בשם עולא: ”אמר רבי חייא בר אמי משמיה דעולא: מיום שחרב בית המקדש אין לו להקב"ה בעולמו אלא ארבע אמות של הלכה בלבד.” ”גדול הנהנה מיגיעו יותר מירא שמים, דאילו גבי ירא שמים כתיב (תהלים, קי"ב, א') אשרי איש ירא את ה', ואילו גבי נהנה מיגיעו כתיב (ספר תהלים, פרק קכ"ח, פסוק ב') יגיע כפיך כי תאכל אשריך וטוב לך, אשריך בעולם הזה וטוב לך לעולם הבא. ולגבי ירא שמים - וטוב לך לא כתיב ביה.” ”לעולם ידור אדם במקום רבו, שכל זמן ששמעי בן גרא קיים לא נשא שלמה את בת פרעה.” הרב אהרן הימן, "ר' חייא בר אמי", תולדות תנאים ואמוראים, לונדון, תר"ע, באתר ויקיטקסט תלמוד בבלי, מסכת ברכות, דף ח', עמוד א' אדרי, יהודה, בנתיב האמוראים, ירושלים תש"מ, באתר אוצר החכמה (צפייה חופשית – מותנית ברישום) תלמוד בבלי, מסכת ערכין, דף כ"ח, עמוד ב' תלמוד בבלי, מסכת שבת, דף ק"ו, עמוד א' תלמוד בבלי, מסכת עבודה זרה, דף ס"ג, עמוד ב' תלמוד בבלי, מסכת יבמות, דף מ"ה, עמוד ב'
BASF

BASF ‏(FWB: BAS; OTCQX:BASFY;‏ LSE:BFA) היא חברת הכימיקלים הגדולה בעולם. במקור היו BASF האותיות ראשי תיבות בגרמנית של: "Badische Anilin- und Soda-Fabrik" (תרגום: מפעל אנילין וסודה בבאדן) אולם כיום הן סימן מסחר של החברה. קבוצת BASF כוללת חברות בת במעל 80 מדינות בכל רחבי העולם. ומשרדיה הראשיים ממוקמים בלודוויגסהאפן שבגרמניה. בזמן מלחמת העולם השנייה הייתה אחראית לפשעי מלחמה כנגד היהודים ואויבי המשטר הנאצי. היא הפעילה מפעלים בתוך אאושוויץ שבו עבדו האסירים בעבודות כפייה וייצרו תוצרי נשק כימי בעבור גרמניה הנאצית. מדיה וקבצים בנושא BASF בוויקישיתוף אתר האינטרנט הרשמי של BASF BASF, ברשת החברתית פייסבוק BASF, ברשת החברתית אקס (טוויטר) BASF, ברשת החברתית אינסטגרם BASF, ברשת החברתית LinkedIn BASF, סרטונים בערוץ היוטיוב BASF, באתר אנציקלופדיה בריטניקה (באנגלית) BASFY BFA ערך זה הוא קצרמר בנושא גרמניה ובנושא חברות. אתם מוזמנים לתרום לוויקיפדיה ולהרחיב אותו.